கேள்வி: வேர்க்குரு - நோய்த்தோற்றவியல் பற்றி தகவல் சொல்.
பதில்: வேர்க்குரு வியர்வைச் சுரப்பிகள் அடைபடுவதால் உண்டாகிறது. வெப்பமண்டலக் காலநிலை, இறுக்கமான உடைகளை அணிவது போன்றவை வியர்வைச் சுரப்பிகள் அடைபடுவதைத் தூண்டுகின்றன. இறந்த தோல் செல்கள், ஸ்டெஃபைலோகாக்கஸ் எபிடெர்மிடிஸ் போன்ற பாக்டீரியங்களால் அடைப்பு ஏற்படுகிறது. குழந்தைகளின் வியர்வைச் சுரப்பிகள் சரிவர வளர்ச்சி அடைந்திருக்காதாகையால் எளிதில் அடைபட்டு விடுகின்றன. குழந்தை வெயிலில் இருக்கும் போது வியர்வை உண்டாகிறது. ஆனால் வியர்வைச் சுரப்பிகள் அடைபட்டு இருப்பதால் வியர்வை வெளிவர முடியாமல் போகிறது. எனவே வியர்வை வியர்வைச் சுரப்பிகளிலிருந்து உடலுக்குள்ளேயே கசியத் துவங்குகிறது. இது நோய்எதிர்ப்பு செல்களைத் தூண்டி தீவிர அழற்சியைத் தூண்டுகிறது. எனவே தான் குத்துவது போன்ற வலி, கொப்புளங்கள் ஆகியவை உண்டாகின்றன.